rejauldu/bengali-wikipedia huggingface dataset:
সুরা আল হাজ্জ্ব (, "তীর্থযাত্রা, হজ্জ") কুরআনের ২২তম সূরা। সূরাটির মাক্কী সূরা ও মাদানী সূরা হওয়ার ব্যাপারে মতভেদ রয়েছে। সঠিক মত হল এর কিছু অংশ মাক্কী ও কিছু মাদানী -এ কথা বলেছেন কুরতবী। (ফাতহুল কাদীর) আর এটি কুরআনের এমন একটি সূরা যাতে তেলাঅতের দুটি সিজদাহ রয়েছে। এর আয়াত সংখ্যা ৭৮। সুরাটি মূলত মুসলমানদের অবশ্য পালনীয় ধর্মীয় কর্ম হাজ্জ্ব এবং হাজ্জ্ব সংক্রান্ত দিকটি বেশি উম্মচিত হয়েছে।  নামকরণ চতুর্থ রুকূ’র দ্বিতীয় আয়াত থেকে এই সূরার নাম গৃহীত হয়েছে। সূরা হাজ্জ্ব নামকরণ করা হয়েছে এই সূরার ২৭তম আয়াত থেকে, যেখানে আল্লাহ তাআলা হজের আদেশ দিয়েছেন।  শানে নুযুল এই সূরাটি মক্কায় নাযিল না মদীনায় নাযিল, সে সম্পর্কে তাফসীরবিদগণ ভিন্ন ভিন্ন মত পোষণ করেন। ইবনে আব্বাস রাদিয়াল্লাহু আনহুমা থেকেই উভয় প্রকার রেওয়ায়েত বর্ণিত আছে। অধিকসংখ্যক তাফসীরবিদগণ বলেনঃ এই সূরাটি মিশ্র। এতে মক্কায় নাযিল ও মদীনায় নাযিল উভয় প্রকার আয়াতের সমাবেশ ঘটেছে। কুরতুবী এই উক্তিকেই বিশুদ্ধতম আখ্যা দিয়েছেন। কোন কোন মুফাসসির এই সূরার কতিপয় বৈচিত্ৰ্য উল্লেখ করে বলেনঃ এর কিছু আয়াত রাতে, কিছু দিনে, কিছু সফরে, কিছু গৃহে অবস্থানকালে, কিছু মক্কায়, কিছু মদীনায় এবং কিছু যুদ্ধাবস্থায় ও কিছু শান্তিকালে নাযিল হয়েছে। এছাড়া এর কিছু আয়াত রহিতকারী, কিছু আয়াত রহিত এবং কিছু মুহকাম তথা সুস্পষ্ট ও কিছু মুতাশাবিহু তথা অস্পষ্ট। সূরাটিতে আয়াত নাযিলের সব প্রকারই   আয়াতসমূহ  আরবি ভাষায়  উচ্চারণ  বাংলায় অনুবাদবিস্‌মিল্লাহির রাহ্‌মানির রাহীমيٰٓأَيُّهَا النَّاسُ اتَّقُوا رَبَّكُمْ ۚ إِنَّ زَلْزَلَةَ السَّاعَةِ شَىْءٌ عَظِيمٌ يَوْمَ تَرَوْنَهَا تَذْهَلُ كُلُّ مُرْضِعَةٍ عَمَّآ أَرْضَعَتْ وَتَضَعُ كُلُّ ذَاتِ حَمْلٍ حَمْلَهَا وَتَرَى النَّاسَ سُكٰرٰى وَمَا هُم بِسُكٰرٰى وَلٰكِنَّ عَذَابَ اللَّهِ شَدِيدٌ وَمِنَ النَّاسِ مَن يُجٰدِلُ فِى اللَّهِ بِغَيْرِ عِلْمٍ وَيَتَّبِعُ كُلَّ شَيْطٰنٍ مَّرِيدٍ يٰٓأَيُّهَا النَّاسُ إِن كُنتُمْ فِى رَيْبٍ مِّنَ الْبَعْثِ فَإِنَّا خَلَقْنٰكُم مِّن تُرَابٍ ثُمَّ مِن نُّطْفَةٍ ثُمَّ مِنْ عَلَقَةٍ ثُمَّ مِن مُّضْغَةٍ مُّخَلَّقَةٍ وَغَيْرِ مُخَلَّقَةٍ لِّنُبَيِّنَ لَكُمْ ۚ وَنُقِرُّ فِى الْأَرْحَامِ مَا نَشَآءُ إِلٰىٓ أَجَلٍ مُّسَمًّى ثُمَّ نُخْرِجُكُمْ طِفْلًا ثُمَّ لِتَبْلُغُوٓا أَشُدَّكُمْ ۖ وَمِنكُم مَّن يُتَوَفّٰى وَمِنكُم مَّن يُرَدُّ إِلٰىٓ أَرْذَلِ الْعُمُرِ لِكَيْلَا يَعْلَمَ مِنۢ بَعْدِ عِلْمٍ شَيْـًٔا ۚ وَتَرَى الْأَرْضَ هَامِدَةً فَإِذَآ أَنزَلْنَا عَلَيْهَا الْمَآءَ اهْتَزَّتْ وَرَبَتْ وَأَنۢبَتَتْ مِن كُلِّ زَوْجٍۭ بَهِيجٍহে মানবমন্ডলী! তোমরা ভয় কর তোমাদের রাব্বকে; (জেনে রেখ) কিয়ামাতের প্রকম্পন এক ভয়ানক ব্যাপার। যেদিন তোমরা তা দেখবে সেদিন প্রত্যেক স্তন্য দানকারিনী আপন দুগ্ধপোষ্য শিশুকে ভুলে যাবে এবং প্রত্যেক গর্ভধারিণী তার গর্ভপাত করে ফেলবে, তুমি দেখবে মানুষকে মাতাল সদৃশ, অথচ তারা মাতাল নয়। তবে আল্লাহর আযাবই কঠিন। মানুষের মধ্যে কতক আল্লাহ সম্পর্কে তর্ক-বিতর্ক করে না জেনে এবং সে অনুসরণ করে প্রত্যেক বিদ্রোহী শয়তানের।  তথ্যসূত্র   বহিঃসংযোগ    Surah Al-Hajj (Complete text in Arabic with English and French translations)  Quran – Al-Hajj with translation  আল হাজ্জ্ব বিষয়শ্রেণী:হজ্জ
নিজ বাহাদুরপুর ইউনিয়ন বাংলাদেশের সিলেট বিভাগের মৌলভীবাজার জেলার বড়লেখা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস   ১৯৪০সালে জলঢুপ থানা ভেঙ্গে বড়লেখা ও বিয়ানিবাজার থানা এর উৎপত্তি। সেই দুই থানার ঠিক মধ্য ভাগ দিয়ে বয়ে চলেছে সুনাই নদী। সুনাই নদীর একটি শাখা মুন্সী খাল  । সুনাই নদী ও মুন্সী খালের মোহনায় কালের স্বাক্ষী হয়ে দাড়িয়ে আছে ১৫ টি গ্রামের মধ্যে স্থানে অবস্থিত ৩ নং নিজবাহাদুরপুর ইউনিয়ন পরিষদ ।শিক্ষা, সংস্কৃতি, ধর্মীয় অনুষ্ঠান পালন ও খেলাধুলা নিয়ে তার আপন গতিতে চলমান।   প্রশাসনিক এলাকা    আয়তন ও জনসংখ্যা: ২৪.৮৪ বর্গ কিলোমিটার, ২০১১ সালের পরিসংখ্যান এর হিসাব অনুযায়ি মোট লোকসংখ্যা: ২৪০৫৬জন    শিক্ষা  শিক্ষার হার : ৬৫% (২০০১ সালের আদমশুমারী অনুসারে)  শিক্ষা প্রতিষ্ঠান: সরকারী প্রাথমিক বিদ্যালয়ের সংখ্যা-১৬টি, বে-সরকারী প্রাথমিক বিদ্যালয়ের সংখ্যা-৩টি, উচ্চ বিদ্যালয়- ২টি নিম্ন মাধ্যমিক-২টি(জুনিয়র স্কুল ৩টি), জে,এস,সি ও এস,এস,সি পরীক্ষার কেন্দ্র- ১ টা (চান্দগ্রাম উচ্চ বিদ্যালয়), মাদ্রাসা-৪টি   দর্শনীয় স্থান    উল্লেখযোগ্য ব্যক্তিত্ব   আব্দুল হামিদ (কালা মিয়া), শীর্ষ ব্যবসায়ী | ফখরুল ইসলাম চৌধুরী, সনামধন্য ব্যবসায়ী ও সমাজ সেবক | আলাল উদ্দিন আলাল,(চেয়ারম্যান)রাজনিতিবিদ ও ব্যবসায়ী | ওয়াহিদুর রহমান ওয়াহিদ,বিশিস্ট সাংবাদিক ও সমাজ সেবক | এছাড়া দেশে বিদেশে আরও অনেক রয়েছেন |   জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিক০১নাম আলাল উদ্দিন আলালমেয়াদ ২০০৩-২০০৯০১আলাল উদ্দিন আলালমেয়াদ ২০০৯-২০১৪০২আলাল উদ্দিন আলাল০৩মো: ময়নুল হকবর্তমান    আরও দেখুন    তথ্যসূত্র   বিষয়শ্রেণী:বড়লেখা উপজেলার ইউনিয়ন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। প্রশাসক ব্যবহারকারী:Hasive কর্তৃক দ্রুত অপসারণ। যুদ্ধমন্ত্রী আলাপ ০৯:০২, ১৮ নভেম্বর ২০১৬ (ইউটিসি) রাকিব মোসাব্বির  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () --নুরুন্নবী চৌধুরী (হাছিব) • আলাপ • ০৯:৫৪, ১৭ নভেম্বর ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
৩৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৭২ নং ওয়ার্ড ছিল। ওয়ার্ড নং ৩৬ ঢাকা মহানগর পুলিশের কোতয়ালি থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন রঞ্জন বিশ্বাস।   বিবরণ  ওয়ার্ড নম্বর ৩৬ ঢাকা মহানগরের আশেক লেন, বাধিকা মোহন বসাক লেন, হরি প্রসন্ন মিত্র রোড, সৈয়দ আওলাদ হোসেন লেন, কোর্ট হাউস ষ্ট্রীট, উচ্ছব পোদ্দার লেন, প্রসন্ন পোদ্দার লেন, রাখাল চন্দ্র বসাক লেন, বাঁশিচরণ সেন পোদ্দার লেন ইসলামপুর (হোল্ডিং নং- ৫৩-১১৭/২/৩), নবরয় লেন, কৈলাশ ঘোষ লেন, শাখারী বাজার (হোল্ডিং নং- ১-৬৫), রাজার দেউরী, জজকোর্ট, ডি, সি কোর্ট ও রায় সাহেব বাজার এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ রঞ্জন বিশ্বাস বাংলাদেশ আওয়ামী লীগ  ২০২০ রঞ্জন বিশ্বাস বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
দিস প্লেস ২০২২ সালে মুক্তিপ্রাপ্ত একটি কানাডীয় ড্রামা চলচ্চিত্র, যা পরিচালনা করেছেন ভি.টি. নয়ানি।Radheyan Simonpillai, "10 Canadian films to watch at TIFF 2022". Now, August 17, 2022. এই চলচ্চিত্রে ডেভেরি জ্যাকবস এবং প্রিয়া গানস যথাক্রমে কাওয়েনিওহস্তা এবং মালাই চরিত্রে অভিনয় করেছেন। চরিত্র দুটি দুই তরুণী কুইয়ার নারী যারা এক অপরের প্রেমে পড়ে এবং একইসঙ্গে দুজনেই ভিন্ন পারিবারিক সমস্যায় আক্রান্ত: কাওয়েনিওহস্তা তার সম্পর্ক ছিন্ন ইরানি বাবাকে খুঁজছেন, যেখানে মালাইয়ের বাবা গুরুতর অসুস্থ।Radheyan Simonpillai, "Reservation Dogs is made for community by community". Now, August 15, 2022.  অন্যান্য অভিনেতাদের মধ্যে রয়েছেন জেনিসা উইকস, অ্যালেক্স জোসেফ, ব্রিটানি লেবোর্গেন, আলী মোমেন, মুরালি শ্রীনারায়নাথাস, জাহমাল পদমোর, গোলশান আবদমৌলাই, আবি জেয়ারত্নাম, মেচা ক্লার্ক, ফিভেন আবেরা, আলী বাদশা এবং ড্যারিয়ান ব্রেল্ট।  ২০২২ সালের ৯ই সেপ্টেম্বর ২০২২ সালের টরন্টো আন্তর্জাতিক চলচ্চিত্র উৎসবে ডিসকভারি বিভাগে চলচ্চিত্রটির বৈশ্বিক প্রিমিয়ার হয়।Jeremy Kay, "Daniel Radcliffe as "Weird Al" Yankovic leads TIFF Midnight Madness; Discovery, Wavelength sections also unveiled". Screen Daily, August 4, 2022. এটি ২০২৩ সালের জুলাই মাসে বাণিজ্যিকভাবে মুক্তি পায়।Aparita Bhandari, "Canadian drama This Place is a complicated love letter to the places we call home". The Globe and Mail, July 5, 2023.   অভিনেতা   কাওয়েনিওহস্তা ক্রস চরিত্রে ডেভেরি জ্যাকবস  মালাই জেয়াপিল্লাই চরিত্রে প্রিয়া গানস  ওয়ারী ক্রস চরিত্রে ব্রিটানি লেবোর্গেন  বেহরুজ আসাদি চরিত্রে আলী মোমেন  আহরুন জেয়াপিল্লাই চরিত্রে অ্যালেক্স জোসেফ  ড. হেলেন ক্যাম্পবেল চরিত্রে জ্যানিসা উইকস  জয়পিল্লাই চিন্নিয়া চরিত্রে মুরালি শ্রীনারায়নাথস  ডোয়াইন ফ্রান্সিস চরিত্রে জাহমাল প্যাডমোর  ডোনা আসাদি চরিত্রে ড্যারিয়ান ব্রেল্ট   সমালোচনা  দ্যাট শেল্ফের কোর্টনি স্মল লিখেছেন যে "ক্ষমা করতে শেখার ধারণাটি নয়ানির চলচ্চিত্রে একটি আকর্ষণীয় মাত্রা যোগ করেছে। এটি চলচ্চিত্রটিকে যেমন একটি আকর্ষক প্রেমকাহিনী, তেমনি একইসঙ্গে পরিবার, সম্প্রদায় এবং পরিচয়ের সংযোগস্থলগুলির গভীর অনুসন্ধান হিসাবে উপস্থাপিত করেছে। ঠিক যেমন কাওয়েনিওহস্তা এবং মালাই ব্যক্তি এবং দম্পতি উভয় হিসাবে নিজেদের চিনতে শিখছে, তেমনি তারা তাদের পরিবার যে কঠিন সিদ্ধান্তগুলো নিতে বাধ্য হয়েছিল তার সাথেও মানিয়ে নিচ্ছে।"Courtney Small, "TIFF 2022: This Place Review". That Shelf, September 10, 2022.  অটোস্ট্রাডলের ড্রু গ্রেগরি লিখেছেন: "এই সমস্ত গল্পের সুতোগুলো নিপুণভাবে সামঞ্জস্য করা হয়েছে, যা সর্বদা মানুষ, সংস্কৃতি, স্থান এবং প্রদর্শিত সময়কালের মধ্যে প্রোথিত।"Drew Gregory, "TIFF 2022: A Queer and Trans Festival Recap". Autostraddle, September 19, 2022.  দ্য লোনলি ক্রিটিকের টমাস ট্রুসো লিখেছেন: "সকল ধরণের সংযোগ রক্ষার লড়াই নয়ানির কাজের মূল ভিত্তি হয়ে ওঠেছে, যা চলচ্চিত্রের প্রতিটি দিকের সাথে ওতপ্রোতভাবে জড়িত ... এটি দর্শকদের দেখায় কিভাবে এই চরিত্রগুলি সম্পূর্ণ স্বাধীনভাবে এবং গভীরভাবে তাদের শিকড়কে মুহূর্তে মুহূর্তে বাঁচিয়ে রাখে।"Tomas Trussow, "TIFF 2022 REPORT #7". The Lonely Film Critic, September 26, 2022.   তথ্যসূত্র    বহিঃসংযোগ     বিষয়শ্রেণী:কানাডীয় এলজিবিটিকিউ সম্পর্কিত চলচ্চিত্র বিষয়শ্রেণী:কানাডীয় নাট্য চলচ্চিত্র বিষয়শ্রেণী:২০২২-এর নাট্য চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
দ্য ব্রুনাই টাইমস ব্রুনাইয়ের একটি ইংরেজি ভাষার দৈনিক পত্রিকা যার প্রকাশনা বর্তমানে বন্ধ রয়েছে। এটি কমপ্যাক্ট ব্রডশীট আকারে প্রকাশি হ্ত। ২০০৬ থেকে ২০১৬ সাল পর্যন্ত পত্রিকাটি ব্রুনাইয়ের দারুস সালাম থেকে প্রকাশিত হয়। ব্রুনাই টাইমস পিএলসি এই পত্রিকাটির মালিকানা প্রতিষ্ঠান।   ইতিহাস  গ্যাডং, ব্রুনাই দারুসসালামের একটি মলে ১লা জুলাই, ২০০৬ সালে পত্রিকাটির উন্মোচন হয়। এদের মূলনীতি ছিল "সজীব চিন্তা, নতুন ধারা, বৈশ্বিক দর্শন"। ১৬ জুলাই, ২০০৬ সাল পর্যন্ত পত্রিকাটির সম্মানসূচক কপিই পাওয়া যায়। জুনজুনগানের নতুন প্রকাশনা প্রতিষ্ঠানে ২৮ মার্চ, ২০০৭ সাল থেকে পত্রিকাটি তাদের মূল ব্রডশীট ধরনে পত্রিকা প্রকাশ করতে থাকে।  ২০০৭ সালের এপ্রিলে দ্য ব্রুনাই টাইমস ব্রুনাইয়ের বেরাকাসের আন্তর্জাতিক সম্মেলন কেন্দ্রে অনুষ্ঠিত জাতিসংঘের প্রথম বৈশ্বিক সড়ক নিরাপত্তা সপ্তাহ সেমিনারে যোগাযোগ মন্ত্রণালয়ের সাথে ঘনিষ্ঠভাবে কাজ করে। মে মাসে দ্য ব্রুনাই টাইমস ৩১শে মে থেকে ২রা জুন পর্যন্ত প্রতিরক্ষা মন্ত্রণালয় কর্তৃক আয়োজিত ব্রিডেক্সের অফিসিয়াল মিডিয়া হিসেবে মনোনিত হয়।  জুলাই মাসে দ্য ব্রুনাই টাইমস দুটি বড় লক্ষ্যপূরণ করে। প্রথমটি ছিল পত্রিকাটি তাদের শিরোনামে নতুন কর্পোরেট নকশা আরোপ করে এবং একইসাথে বাজার ও পরিবর্তন মাথায় রেখে কিছু পরিবর্তন করে। পরেরটি হল এডুকেশন প্রোগ্রামে (বিটি-এনআইই) দ্য ব্রুনাই টাইমস পত্রিকার উন্মোচন। তখন থেকে প্রতিদিন ব্রুনাই দারুসসালাম জুড়ে মোট ৩১টি মাধ্যমিক বিদ্যালয়ে পত্রিকাটির ৪০০ কপি পৌছে দেওয়া হয়। এই সংখ্যাটি আরো বেড়ে যায় কারণ সরকারি-বেসরকারি উভয় ক্ষেত্রই বিটিএনআইই প্রোগ্রামের সাথে যুক্ত ছিল।  ১লা জুলাই, ২০১০ সালে দ্য ব্রুনাই টাইমস পত্রিকাটির ৪র্থ প্রতিষ্ঠাবার্ষিকী উপলক্ষে কমপ্যাক্ট আকারে ফেরত আসে। তখন থেকে পত্রিকাটিতে মোট ৪৮টি পৃষ্ঠা ছিল। দ্য ব্রুনাই টাইমস এশিয়া নিউজ নেটওয়ার্কের সদস্য।   বন্ধ  ৬ই নভেম্বর, ২০১৬ সালে পত্রিকাটি তাদের প্রধান পাতায় জানিয়ে দেয় যে ৮ই নভেম্বর থেকে পত্রিকাটি তাদের প্রকাশনা বন্ধ করে দেবে। এর কারণ হিসেবে "ব্যবসায় স্থিরতা, বিশেষত বিকল্প মাধ্যমে থেকে আসা গ্রহণযোগ্য চ্যালেঞ্জসম্পর্কিত" কারণ দেখানো হয়। হঠাৎ করে এমন বন্ধ হয়ে যাওয়াটা বেশ সন্দেহজনক ছিল কারণ এর সামাজিক যোগাযোগ মাধ্যমগুলোতে পত্রিকাটি আগে থেকে এ সম্পর্কে কোনো আভাস দেয়নি। অন্যান্য তদন্তসূত্র ধারণা করে যে ব্রুনাই থেকে মক্কায় যাওয়া হাজীদের ভিসাবিষয়ক অর্থবৃদ্ধিসম্পর্কিত এক রিপোর্টের পরিপ্রেক্ষিতে সৌদি আরব ব্রুনাইয়ের সুলতা্নের কাছে যে আপত্তি জানায়, তারই ফলে এমন ঘটনা ঘটেছে।   বিষয়সূচী  দেশ-বিদেশের ঘটনাবলীর উপরে দ্য ব্রুনাই টাইমস সংবাদ বিশ্লেষণ, ফীচার, ধারাবিবরণী ইত্যাদিবিষয়ক নিবন্ধ প্রকাশ করে থাকে। ব্যবসা এবং ফিন্যান্স প্রভৃতি বিষয়ও এখানে গুরুত্ব পায়।  সাপ্তাহিক দিনগুলোতে সংবাদপত্রটিতে দুই অংশে মোট ২৪ পৃষ্ঠা প্রকাশ করে থাকে। জুলাই, ২০১০ সাল পর্যন্ত প্রতি অংশে ১২ পৃষ্ঠা থাকত।   আরও দেখুন   ব্রুনাইয়ের গণমাধ্যম   তথ্যসূত্র    বহিঃসংযোগ     বিষয়শ্রেণী:ব্রুনাইয়ের সংবাদপত্র বিষয়শ্রেণী:ইংরেজি ভাষার সংবাদপত্র বিষয়শ্রেণী:২০০৬-এ প্রতিষ্ঠিত প্রকাশনা বিষয়শ্রেণী:এশিয়ার ইংরেজি ভাষার সংবাদপত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ২০:১১, ৭ এপ্রিল ২০২৩ (ইউটিসি) সৈয়দ শাহ জাকির আলী  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () নিবন্ধে ব্যক্তির উল্লেখযোগ্যতার যথেষ্ট প্রমাণ/ব্যখ্যা নেই। একটিমাত্র দূর্বল/অসম্পূর্ণ তথ্যসূত্র হতে সমস্ত নিবন্ধ বর্তমানে চরমমাত্রায় কপিরাইট লঙ্ঘনের সম্ভাবনা রয়েছে। অতিমাত্রায় অনুরাগী এবং বিশেষায়িত ভাষায় রচিত। ~মহীন (আলাপ) ১৬:৫৮, ৩০ মার্চ ২০২৩ (ইউটিসি)    WP:RELPEOPLE বা WP:GNG অনুযায়ী উল্লেখযোগ্য নয়। অতিমাত্রায় অনুরাগী এবং বিশেষায়িত ভাষায় রচিত হওয়ার বিষয়ে একমত। —শাকিল (আলাপ · অবদান) ০০:০৩, ৭ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জোহরা বেগম  ; ২৬শে এপ্রিল ১৯৫০১৫ অক্টোবর ২০১০) ছিলেন ১৯৬০ এর দশকের শেষদিক এবং ১৯৭০ এর দশকের গোড়ার দিকের একজন পাকিস্তানি চলচ্চিত্র অভিনেত্রী। তিনি একজন সফল অভিনেত্রী ছিলেন এবং অসংখ্য সফল চলচ্চিত্রে অভিনয় করেছিলেন। চিত্রজগতে তিনি সালোনি নামে পরিচিত ছিলেন।   ব্যক্তিগত জীবন  সালোনি ১৯৫০ সালের ২৬শে এপ্রিল সিন্ধু প্রদেশের হায়দ্রাবাদে জন্মগ্রহণ করেছিলেন। তিনি ১৯৬৪ সালে গদ্দার চলচ্চিত্রে মোহাম্মদ আলি ও সুধীরের বিপরীতে অভিনয় দিয়ে চলচ্চিত্র জীবন শুরু করেছিলেন। তিনি পাঞ্জাবি এবং উর্দু উভয় ভাষার ছবিতেই অভিনয় করেছিলেন। তিনি ওয়াহিদ মুরাদ, ইউসুফ খান, এজাজ দুররানি ও আকমল খানের মতো বিশিষ্ট নায়কদের সাথে অভিনয় করেছিলেন।Profile of actress Saloni on urduwire.com website Retrieved 22 December 2017   মৃত্যু  সালোনি নিজের মেয়ের সাথে দেখা করতে করাচিতে গিয়েছিলেন এবং ২০১০ সালের ১৫ অক্টোবরে লিভার বিকল হয়ে সেখানেই মৃত্যুবরণ করেছিলেন। লাহোরের গুলবার্গের ফেরদৌস মার্কেটের কাছে থাই পিন্ডে তাঁকে সমাধিস্থ করা হয়েছে। কয়েক বছর পর ২২ ডিসেম্বর, ২০১৫ তারিখে তাঁর স্বামী বারি মালিকও ৯৭ বছর বয়সে লাহোরে মারা যান।   তথ্যসূত্র    বহিঃসংযোগ     বিষয়শ্রেণী:১৯৫০-এ জন্ম বিষয়শ্রেণী:২০১০-এ মৃত্যু বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:করাচির অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী
SAARC Agriculture Centre (সার্ক কৃষি কেন্দ্র)  সার্ক কৃষি কেন্দ্র হলো দক্ষিণ এশীয় আঞ্চলিক সহযোগিতা সংস্থার একটি প্রতিষ্ঠান, যা দক্ষিণ এশিয়ার দেশগুলিতে কৃষিক্ষেত্র গবেষণা ও বিকাশের জন্য কাজ করে। ডক্টর হারুনুর রশীদ সার্ক কৃষি কেন্দ্রের পরিচালক।    ইতিহাস  সার্ক এগ্রিকালচার সেন্টার বা সার্ক কৃষি কেন্দ্রটি দক্ষিণ এশীয় আঞ্চলিক সহযোগিতা সংস্থার দক্ষিণ এশিয়ার দেশগুলোর জন্য একটি আঞ্চলিক প্রতিষ্ঠান হিসেবে ১৯৮৫ সালে প্রতিষ্ঠিত হয়। ১৯৮৮ সালে এর নাম হয় সার্ক কৃষি তথ্য কেন্দ্র। ২০০৭ সালে এর নাম হয় সার্ক কৃষি কেন্দ্র। কেন্দ্রটি প্রতিষ্ঠার জন্য মূলধন বাংলাদেশ সরকার সরবরাহ করেছিল। এটি সার্কের সদস্য রাষ্ট্রগুলোর আর্থিক সহায়তা লাভ করে।   তথ্যসূত্র   বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৮৮-এ বাংলাদেশে প্রতিষ্ঠিত
মালিকুল মানসুর ফখরুদ্দিন উসমান ইবনে জাকমাক () কায়রোর মামলুক বুরজি রাজবংশের সুলতান ছিলেন। তিনি তার পিতার মৃত্যুর পর সুলতান হন। সাধারণভাবে তিনি ফখরুদ্দিন উসমান নামে পরিচিত ছিলেন।   জীবনী  ৮০ বছর বয়সে সুলতান জাকমাকের মৃত্যু তার ছেলে উসমানকে (একজন গ্রীক দাসী হতে জন্ম) মালিকুল মানসুর ফখরুদ্দিন উসমান উপাধি গ্রহণ করার অনুমতি দেয়। ভারনার যুদ্ধে ইউরোপীয় খ্রিস্টানদের বিরুদ্ধে উসমানীয় বিজয় উদযাপনের জন্য তাঁর পিতা উসমানীয় রাজবংশের নামানুসারে ছেলের নাম উসমান রাখেন। তার রাজত্বের শুরুতে তিনি তার প্রধানমন্ত্রীর দ্বারা নিয়ন্ত্রিত ছিলেন। আমিরের সাথে মামলুকদের বিভিন্ন দলকে অনুদানের পরিমাণ নিয়ে বিরোধের পরে বাড়াবাড়ি শুরু হয়ে গিয়েছিল। মামলুকদের দলগুলির মধ্যে রাস্তায় যুদ্ধ শুরু হয়েছিল। ইনাল আজরুদের দল এবং বারকুকের মামলুকদের বংশধররা কালাতুল জাবাল (পর্বতের দুর্গ) দখল করে। তিনি কায়রোর আব্বাসীয় খলিফা ও চারজন কাজী কর্তৃক সুলতান মনোনীত হয়েছিলেন। সিংহাসনে আরোহণের সময় তিনি মালিকুল মানসুর ফখরুদ্দিন উপাধি গ্রহণ করেন। উসমানের কোনো সমর্থন ছিল না এবং তার আচরণের কারণে ১৪৫৩ সালের ১৫ মার্চ ক্ষমতাচ্যুত হন।  এরপর সাইফুদ্দিন খুশকাদামের রাজত্বকাল পর্যন্ত তিনি আলেকজান্দ্রিয়ায় বন্দী ছিলেন। পরে তিনি কায়রোতে ফিরে আসেন কাইতবেয়ের শাসনামলে যিনি তার পিতা জাকমাকের মামলুক ছিলেন। ১৪৬৯ সালে তিনি হজ্জ করতে মক্কায় যান। তারপর তিনি দমইয়াতে বসবাস করেন এবং ফিকহ অধ্যয়ন করেন। তিনি ১৪৮৪ সালে দমইয়াতে মারা যান এবং পরে কায়রোতে তার পিতার সাথে তাকে সমাহিত করা হয়।   পরিবার  তার একমাত্র কন্যার তাবিল নামে পরিচিত আজদুমুর ইব্রাহিমি জাহিরি জাকমাকের সাথে ১৪৭৪ সালে বিয়ে হয়।   আরও দেখুন    ইসলামের ইতিহাস   তথ্যসূত্র    গ্রন্থপঞ্জী      Encyclopaedia of Islam, Brill Publishers, Leiden, sv "Mamluks".  বিষয়শ্রেণী:১৪৮৪-এ মৃত্যু বিষয়শ্রেণী:১৪৩৫-এ জন্ম
দ্য সেন্টিনেল একটি ইংরেজি দৈনিক পত্রিকা যা ১৯৮৩ সালে  ভারতের আসাম রাজ্যের গুয়াহাটি শহরে চালু হয়েছিল।  এটি আসামে অত্যন্ত প্রচারিত দৈনিক  এবং এর ভাষা এবং বৌদ্ধিক ধারণার জন্য লোকেরা তাকে পছন্দ করে। এটির শক্তিশালী সম্পাদকীয় ভাষ্যই সংবাদপত্রের মূল শক্তি। এর চারটি সংস্করণ গুয়াহাটি, ডিব্রুগড়, শিলং এবং ইটানগর থেকে একসাথে প্রকাশিত।   ইতিহাস  এটি প্রথম প্রকাশিত হয়েছিল ১৯৮৩ সালে  এবং প্রবীণ সাংবাদিক ধীরেন্দ্র নাথ বেজবাড়ুয়াকে প্রতিষ্ঠাতা সম্পাদক হিসাবে নির্বাচিত করা হয়েছিল। সংবাদপত্রটি দীর্ঘকাল ধরে সম্পাদনা করেছেন মিঃ বেজবাড়ুয়াহ, যিনি ভারতের সম্পাদকদের গিল্ডের প্রাক্তন সভাপতিও ছিলেন।  আসামের প্রাক্তন ডিজিপি এবং সাহিত্যিক হরেকৃষ্ণ ডেকা এবং প্রখ্যাত সাংবাদিক গৌরী শঙ্কর কলিতাও এক সময় এই পত্রিকার সম্পাদক ছিলেন। অডিট ব্যুরো অব সার্কুলেশন (এবিসি) এর মতে, সেন্টিনেল তার ভগিনী প্রকাশনাগুলির সাথে মিলিতভাবে উত্তর পূর্ব ভারতে সর্বাধিক প্রচলন করেছে।    তথ্যসূত্র    আরো দেখুন   দ্য আসাম ট্রিবিউন   জি প্লাস   বহিঃসংযোগ     বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:১৯৮৩-এ আসামে প্রতিষ্ঠিত বিষয়শ্রেণী:আসামের সংবাদপত্র বিষয়শ্রেণী:১৯৮৩-এ প্রতিষ্ঠিত প্রকাশনা
অপ লুয়াং জাতীয় উদ্যান ()  থাইল্যান্ডের একটি জাতীয় উদ্যান। এটি চিয়াং মাই প্রদেশে অবস্থিত। অপ লুয়াং জাতীয় উদ্যানে কিছু মনোমুগ্ধকর নদী, পর্বত ও গিরিখাত রয়েছে।   ভৌগোলিক অবস্থান  অপ লুয়াং জাতীয় উদ্যানটি চম থং, মায়ে চেম এবং হট জেলা এবং চিয়াং মাই শহর পর্যন্ত বিস্তৃত। উদ্যানটি দক্ষিণে প্রায় ১০৫ কিলোমিটার (৭০ মাইল) বিস্তৃত। উদ্যানটির আয়তন ৫৫৩ বর্গকিলোমিটার (২১০ বর্গ মাইল)। এটি একদম দোই ইথানন জাতীয় উদ্যানের পাশে অবস্থিত। দোই ইথানন পার্কের মতো অপ লুয়াং উদ্যানটি থানন থং চই পর্বতমালার পাদদেশে রয়েছে।  ইতিহাস  অপ লুয়াং ন্যাশনাল পার্কে প্রাগৈতিহাসিক কিছু চিত্র এবং অন্যান্য নিদর্শন পাওয়া গেছে। দোই ফা চ্যাং অঞ্চলে একটি হাতির একটি ক্লিফ চিত্র রয়েছে। ওপ লুয়াং গিরিখাতের নিকটে আরও পাথুরে চিত্রগুলির পাশাপাশি প্রাচীন গহনা এবং সরঞ্জাম পাওয়া গেছে। কার্বন-ডেটিং পদ্ধতিতে এই নিদর্শনগুলি প্রায় ২৮,০০০ বছর পুরানো বলে নির্ণয় করা হয়।  পার্কটি ১৯৬৬ থেকে ১৯৯১ সাল পর্যন্ত একটি বন উদ্যান ছিল। ১৯৯১ সালে অপ লুয়াংকে থাইল্যান্ডের ৬৮তম জাতীয় উদ্যান হিসেবে ঘোষণা করা হয়।   আকর্ষণ  পার্কটির মূল আকর্ষণ হল অপ লুয়াং গিরিখাত ,যা মেই চেম নদী দ্বারা সৃষ্ট। উপত্যকাটি খাড়া-পার্শ্বযুক্ত এবং প্রায় ৩০০ মিটার (১,০০০ ফুট) লম্বা  জলপ্রপাতগুলি অন্তর্ভুক্ত মা বুয়া খাম, প্রায় ৫০ মিটার (১৬০ ফুট) উঁচু; মায়ে চন, প্রায় ৮০ মিটার (২৬০ ফুট) প্রশস্ত এবং বছরব্যাপী মে টিয়া প্রায় ৮০ মিটার (২৬০ ফুট) উঁচু। থিপ থানম পার্কের পশ্চিমে একটি উষ্ণ প্রস্রবণ রয়েছে।  থম টং একটি গ্রানাইট এবং চুনাপাথরের গুহা যা দীর্ঘ টানেলের দিকে নিয়ে যায়। থম তু পু গুহায় স্ট্যালগমিটস এবং স্ট্যালাকাইটাইটস রয়েছে।   উদ্ভিদ ও প্রাণীজগৎ  থাম্ব|উদ্যানটি পর্ণমোচী উদ্যানটি পর্ণমোচী, ডিপ্টারোকার্প পর্ণমোচী, চিরহরিৎ বৃক্ষের মিশ্রণ। গাছের প্রজাতির মধ্যে রয়েছে টাকিয়ান, ডিপ্টোকার্পাস, আলাতাস, জাইলিয়া জাইলোকার্পা, সেগুন, টেরোকার্পাস ম্যাক্রোকার্পাস, জারুল এবং লেজারস্ট্রোমিয়া, স্পেশিয়োসা পাশাপাশি বিভিন্ন বাঁশ, খেজুর এবং ফার্ন অন্তর্ভুক্ত।  উদ্যানের উল্লেখযোগ্য প্রাণী প্রজাতির মধ্যে রয়েছে বাঘ, সম্বর হরিণ, এশীয় কালো ভাল্লুক, ভাম, বনরুই, ম্যাকাকু, সিয়ামিক খরগোশ,বনছাগল, হনুমান, নেউল,গাছ গুই, উত্তরী কাঠবিড়ালি,ছালার হরিণ এবং বুনো শুয়োর।  অ্যাভিয়ান লাইফের মধ্যে রয়েছে বাসন্তী লটকনটিয়া, স্কারলেট মিনিভেট, সাদাকোমর শ্যামা, তিলা ঘুঘু, কুবো, পাহাড়ী ময়না, সিয়ামিজ ফায়ারব্যাক, লাল বনমোরগ, শিকরা, ফ্যালকনেট, বুলবুলি, কাঠঠোকরা, ভরতপাখি এবং তিতির।    তথ্যসূত্র
ফ্যালকন ৯ ব্লক ৫ হল স্পেসএক্স দ্বারা যুক্তরাষ্ট্রে নকশাকৃত ও উৎপাদিত একটি আংশিক পুনরায় ব্যবহারযোগ্য দ্বি-পর্যায় থেকে কক্ষপথ (টু-স্টেজ-টু-অরবিট) মাঝারি-উৎক্ষেপক যান। এটি ফ্যালকন ৯ ফুল থ্রাস্টের পঞ্চম সংস্করণ, তরল অক্সিজেন (এলওএক্স) ও রকেট-গ্রেড কেরোসিন (আরপি-১) প্রোপেলেন্টসমূহের প্রজ্বলনের মাধ্যমে স্পেসএক্স মের্লিন ইঞ্জিন দ্বারা শক্তি সরবরাহ করা হয়।  ব্লক ৩ থেকে ব্লক ৫ এর প্রধান পরিবর্তনসমূহ হল উচ্চ-থ্রাস্ট ইঞ্জিন ও অবতরণ পায়ে উন্নতি। অন্যান্য অনেক ছোট ছোট পরিবর্তনসমূহ পুনরুদ্ধার ও প্রথম পর্যায়ে বুস্টারসমূহের পুনঃব্যবহারযোগ্যতা, উৎপাদন হার বৃদ্ধি এবং পুনরায় ব্যবহারযোগ্যতা অনুকূলকরণে সহায়তা করে। প্রতিটি ব্লক ৫ বুস্টার কেবলমাত্র সামান্য মনোযোগ দিয়ে ১০ বার এবং পুনর্নির্মাণের সাথে ১০০ বার পর্যন্ত উড়ানের জন্য নকশাকৃত।  ফ্যালকন ৯ ব্লক ৫ রূপান্তরকারী ব্লক ৪ সংস্করণে ২০১৮ সালে সাফল্য লাভ করে। প্রথম উড়ানটি ২০১৮ সালের ১১ই মে বঙ্গবন্ধু-১ কৃত্রিম উপগ্রহকে উৎক্ষেপণ করে। সিআরএস-১৫ অভিযানটি ২০১৮ সালের ২৯শে জুন ফ্যালকন ৯ এর শেষ ব্লক ৪ সংস্করণের মাধ্যমে উৎক্ষেপণ করা হয়। এটি সকল-ব্লক ৫ বহরটিতে স্থানান্তর ছিল।  সংক্ষিপ্ত বিবরণ thumb|left|ফ্যালকন ৯ ব্লক ৫ দ্বারা উৎক্ষেপিত প্রথম পে-লোড হল বাংলাদেশী কৃত্রিম উপগ্রহ বঙ্গবন্ধু-১। ব্লক ৫ এর নকশার পরিবর্তনসমূহ মূলত নাসার বাণিজ্যিক ক্রু কর্মসূচি ও জাতীয় সুরক্ষা মহাকাশ উৎক্ষেপণের জন্য প্রয়োজনীয় আপগ্রেড দ্বারা চালিত। এর মধ্যে কর্মক্ষমতার উন্নয়ন, উৎপাদনের উন্নতি ও গ্রাহকদের চাহিদার জন্য মার্জিন বাড়ানোর জন্য "সম্ভবত ১০০ বা তার বেশি পরিবর্তন" অন্তর্ভুক্ত রয়েছে।   স্পেসএক্সের সিইও এলন মাস্ক ২০১৭ সালের এপ্রিল মাসে বলেছিলেন, যে ব্লক ৫ ইঞ্জিনসমূহ (১,৭৬,০০০ পাউন্ড-ফোর্স (৭,৮০,০০০ এন) থেকে ১,৯০,০০০ পাউন্ড-ফোর্স (৮,৫০,০০০ এন) প্রতি ইঞ্জিনে) আপগ্রেট করে আরও ৭–৮% বেশি থ্রাস্ট যুক্ত করা হবে।   আরও দেখুন    ফ্যালকন ৯ ফুল থ্রাস্ট, ১ম ও ২য় পর্যায়ের বিশেষ উল্লেখ রয়েছে  ফ্যালকন হেভি, ব্যুৎপন্ন উৎক্ষেপক  তথ্যসূত্র  বহিঃসংযোগ  স্পেসএক্স দ্বারা ফ্যালকন ব্যবহারকারীর গাইডের সংযোগ । ব্লক ৫ এর উন্নয়নের জন্য ২০১৯ সালের জানুয়ারি মাসে হালনাগাত করা হয়।  বিষয়শ্রেণী:স্পেসএক্স উৎক্ষেপণ যান বিষয়শ্রেণী:আংশিক পুনরায় ব্যবহারযোগ্য মহাশূন্য উৎক্ষেপণ যান বিষয়শ্রেণী:২০১৮-এ প্রবর্তিত যানবাহন
Oppo Find X3 এবং Oppo Find X3 Pro হল Oppo দ্বারা নির্মিত অ্যান্ড্রয়েড-ভিত্তিক স্মার্টফোন, যা ২০২১ সালের মার্চ মাসে উন্মোচিত হয়েছিল,  যা Oppo Find X2 এবং Find X2 Pro এর স্থলাভিষিক্ত হয়েছে।   স্পেসিফিকেশন    ডিজাইন  ফাইন্ড এক্স৩  এবং ফাইন্ড এক্স৩ প্রো  উভয় ফোনেই অ্যানোডাইজড অ্যালুমিনিয়াম ফ্রেম ব্যবহার করা হয়েছে। ডিসপ্লে সুরক্ষার জন্য রয়েছে গরিলা গ্লাস ৫, যা কিনারা বরাবর বাঁকানো। পেছনের প্যানেলটি এক টুকরো গ্লাস দিয়ে তৈরি, যেখানে চারটি রিয়ার ক্যামেরা এবং ডুয়াল-এলইডি ফ্ল্যাশ সহ একটি সুসংগঠিত ক্যামেরা প্রোট্রুশন রয়েছে। দুটি ফোনেই IP68 ওয়াটার রেজিস্ট্যান্স সুবিধা বিদ্যমান। ফোনগুলো গ্লস ব্ল্যাক (Gloss Black), ব্লু (Blue) এবং হোয়াইট (White) রঙে পাওয়া যায়।  Find X3 এবং Find X3 Pro যথাক্রমে Snapdragon 870 এবং Snapdragon 888 প্রসেসর ব্যবহার করে। উভয় ডিভাইসেই UFS 3.1 অফার করা হয়েছে যার কোনও প্রসারণযোগ্য স্টোরেজ নেই। Find X3-তে 128 GB বা 256 GB এর সাথে 8 GB RAM আছে, অন্যদিকে Find X3 Pro-তে 256 GB এর সাথে 8 GB বা 12 GB RAM আছে। উভয় ডিভাইসেই 6.7-ইঞ্চি (170 মিমি) LTPO AMOLED ডিসপ্লে রয়েছে যার রেজোলিউশন 1440p এবং একটি অ্যাডাপ্টিভ 120 পিক্সেল।Hz রিফ্রেশ রেট । ডিসপ্লেটিতে HDR10+ সাপোর্ট আছে এবং এটি ১ বিলিয়নেরও বেশি রঙ দেখাতে সক্ষম। ব্যাটারির ক্ষমতা ৪৫০০ mAh; ৬৫ ওয়াট তারযুক্ত দ্রুত চার্জিং এবং ৩০ ওয়াট ওয়্যারলেস চার্জিং সাপোর্ট করে। উভয় ফোনেই ডলবি অ্যাটমস স্টেরিও স্পিকার রয়েছে যার সাথে অ্যাক্টিভ নয়েজ ক্যান্সেলেশন আছে, কিন্তু কোনও অডিও জ্যাক নেই। বায়োমেট্রিক বিকল্পগুলির মধ্যে রয়েছে অপটিক্যাল ফিঙ্গারপ্রিন্ট স্ক্যানার এবং ফেসিয়াল রিকগনিশন ।  Find X3 এবং Find X3 Pro-তে একই রকম ক্যামেরা সেটআপ রয়েছে। ৫০ মেগাপিক্সেল Sony IMX766 ওয়াইড এবং আল্ট্রাওয়াইড সেন্সরের জন্য ব্যবহার করা হয়েছে, যার মধ্যে নেটিভ ১০-বিট কালার ক্যাপচার রয়েছে। টেলিফটো সেন্সরটিতে ১৩ মেগাপিক্সেল সেন্সর রয়েছে যার সাথে ২x অপটিক্যাল জুম রয়েছে। Find X3 সিরিজে নতুন একটি ৩ মেগাপিক্সেল মাইক্রোলেন্স রয়েছে যা ৬০x পর্যন্ত ম্যাগনিফিকেশন সহ বিজ্ঞাপিত। সামনের ক্যামেরাটি অপরিবর্তিত রয়েছে, ৩২ মেগাপিক্সেল সেন্সর ব্যবহার করে।   ব্যাটারি  Oppo Find X3 এবং Find X3 Pro উভয়ই 4500 mAh Li-Po ব্যাটারি ব্যবহার করে এবং উভয় মডেলই 65W তারযুক্ত চার্জিং (SuperVOOC 2.0) সমর্থন করে, যা মাত্র 10 মিনিটে 40% চার্জ করতে সক্ষম। উভয়ই 30W ওয়্যারলেস চার্জিং এবং 10W রিভার্স ওয়্যারলেস চার্জিং অফার করে।    সফটওয়্যার  Find X3 এবং Find X3 Pro ColorOS 11.2-এ চলে, যা কোনও স্মার্ট কভার ছাড়াই Android 11-এর উপর ভিত্তি করে তৈরি।   তথ্যসূত্র    বহিঃসংযোগ      বিষয়শ্রেণী:বন্ধ হওয়া স্মার্টফোন বিষয়শ্রেণী:৪কে ভিডিও রেকর্ডিং সহ মোবাইল ফোন বিষয়শ্রেণী:একাধিক পিছনের ক্যামেরা সহ মোবাইল ফোন বিষয়শ্রেণী:২০২১-এ প্রবর্তিত মোবাইল ফোন বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস